প্রি-এক্লাম্পসিয়া গর্ভকালীন উচ্চ রক্তচাপ সংক্রান্ত একটি জটিলতা। এর একটি কমন লক্ষণ হলো হঠাৎ শরীরে পানি আসা বা ফুলে যাওয়া৷ এসময়ে হাতে পানি আসলে বা হাত ফুলে গেলে নার্ভের ওপর চাপ পড়ে হাত ঝিনঝিন বা অবশ হয়ে আসার অনুভূতি হতে পারে। তাই গর্ভাবস্থায় হাত ঝিনঝিন করা বা অবশ হয়ে আসা প্রি-এক্লাম্পসিয়ার একটি লক্ষণ হতে পারে। উল্লেখ্য, কেবল হাত ঝিনঝিন করা বা অবশ হওয়া মানেই যে আপনার প্রি-এক্লাম্পসিয়া হয়েছে, এমনটা নয়৷ তবে গর্ভধারণের ২০তম সপ্তাহ অথবা তার পরে হঠাৎ করেই হাতে পানি এসে হাত ফুলে গেলে সেটি শঙ্কার কারণ। এমন ক্ষেত্রে দেরি না করে ডাক্তারের পরামর্শ নিতে হবে।